**LIETUVOS RESPUBLIKOS ADVOKATŪROS ĮSTATYMO 8, 57, 59 IR 60 STRAIPSNIŲ PAKEITIMO ĮSTATYMAS**



2008 m. balandžio 15 d. Nr. X-1494

Vilnius

(Žin., 2004, Nr. )

**1 straipsnis. 8 straipsnio 1 punkto pakeitimas**

Pakeisti 8 straipsnio 1 punktą ir jį išdėstyti taip:

„1) yra teistas už tyčinę nusikalstamą veiką, nesvarbu, ar teistumas išnykęs, ar ne; taip pat teistas už kitą nusikalstamą veiką, kol teistumas neišnykęs;“.

**2 straipsnis. 57 straipsnio 1 dalies 6 punkto pripažinimas netekusiu galios**

57 straipsnio 1 dalies 6 punktą pripažinti netekusiu galios.

**3 straipsnis. 59 straipsnio 2 dalies 7 punkto pripažinimas netekusiu galios**

59 straipsnio 2 dalies 7 punktą pripažinti netekusiu galios.

**4 straipsnis. 60 straipsnio 2 dalies 15 punkto pakeitimas**

Pakeisti 60 straipsnio 2 dalies 15 punktą ir jį išdėstyti taip:

„15) organizuoja antrinę teisinę pagalbą teikiančių advokatų veiklos kokybės tikrinimą pagal antrinės teisinės pagalbos kokybės vertinimo taisykles, kurias tvirtina Lietuvos advokatūra, suderinusi su Teisingumo ministerija;“.

**5 straipsnis**. Įstatymo įsigaliojimas

1. Šio įstatymo 2 straipsnis įsigalioja 2009 m. sausio 1 d.

2. Šio įstatymo 4 straipsnis įsigalioja 2008 m. liepos 1 d.

*Skelbiu šį Lietuvos Respublikos Seimo priimtą įstatymą.*

RESPUBLIKOS PREZIDENTAS VALDAS ADAMKUS

\_\_\_\_\_\_\_\_\_\_\_\_\_\_\_\_\_